Na podlagi prvega in četrtega odstavka 11. člena Zakona o zasebnem varovanju (Uradni list RS, št. 17/11) v povezavi s četrtim odstavkom 4. člena, 7. členom in četrtim odstavkom 9. člena Pravilnika o izvajanju Zakona o zasebnem varovanju (Uradni list RS, št. 100/11) ter na podlagi drugega odstavka 14. člena Pravilnika o izvajanju strokovnega usposabljanja in izpopolnjevanja varnostnega osebja (Uradni list RS, št. 24/12) določam 
CENIK CERTIFIKATA O LICENCI, CERTIFIKATA O SOGLASJU IN SLUŽBENE IZKAZNICE VARNOSTNEGA OSEBJA TER VREDNOSTI TOČKE ZA IZRAČUN DENARNEGA PRISPEVKA ZA UDELEŽBO V PROGRAMU STROKOVNEGA USPOSABLJANJA IN IZPOPOLNJEVANJA VARNOSTNEGA OSEBJA
1. člen

Stroški izdelave certifikata o licenci, certifikata o soglasju in službene izkaznice varnostnega osebja se obračunajo glede na potrebne stroške za izdelavo.

1. Stroški za izdelavo certifikata o licenci – tiskovina ............................................ 3,00 €
· poseben papir z zaščitnimi elementi A 4 formata

· tiskanje

2. Stroški za izdelavo certifikata o soglasju – tiskovina ......................................... 3,00 €
· poseben papir z zaščitnimi elementi A 4 formata

· tiskanje

3. Stroški izdelave službene izkaznice – tiskovina .................................................. 3,50 €
· poseben material z zaščitnimi elementi 

· tiskanje

2. člen

Vrednost točke za izračun denarnega prispevka (tarife) za udeležbo v programu strokovnega usposabljanja in izpopolnjevanja varnostnega osebja znaša 6,00 EUR.
3. člen

Z dnem začetka veljavnosti tega cenika preneha veljati Cenik certifikata o licenci, certifikata o soglasju in službene izkaznice za opravljanje dejavnosti zasebnega varovanja ter vrednosti točke za izračun denarnega prispevka za udeležbo v programu strokovnega usposabljanja varnostnega osebja, št. 250-401/2024/39 z dne 5. 9. 2024.

4. člen

Cenik začne veljati naslednji dan po objavi na spletni strani ministrstva, pristojnega za notranje zadeve.

Št. 250-1239/2026/3
Ljubljana, 5. oktober 2026
Franci Matoz
minister za notranje zadeve in javno upravo
